Source: https://cursdeguvernare.ro/sprijin-constitutional-de-urgenta-presedintele-iohannis-trimite-legile-justitiei-la-comisia-de-la-venetia-si-cere-curtii-constitutionale-sa-astepte-raspunsul.html
Timestamp: 2019-12-05 18:39:20+00:00

Document:
”Sprijin constituțional de urgență”: Președintele Iohannis trimite legile Justiției la Comisia de la Veneția și cere Curții Constituționale să aștepte răspunsul » CursDeGuvernare.ro
de Vladimir Ionescu , 2.5.2018
Președintele Klaus Iohannis a anunțat miercuri că trimite la CCR modificările operate de Parlament pe cele trei legi ale Justiției. De asemenea, el va sesiza Comisia de la Veneția și a solicitat public CCR să aștepte răspunsul și recomandările Comisiei de la Veneția.
Toate aceste acțiuni au menirea de a întrerupe procedura de promulgare a celor trei legi, în așteptarea răspunsului Comisiei de la Veneția.
Recomandările acesteia nu sunt obligatorii, însă, de principiu, ele vor trebui respectate, altfel există riscul unor reacții din partea Bruxelles-ului. De exemplu, ar putea fi declanșat mecanismul de evaluare a statului de drept, așa cum s-a întâmplat cu Polonia.
“Așa cum se prezintă acum pachetul de modificare a legilor, nu corespunde unui stat democratic, așa cum Constituția spune în articolul 1.
Am decis ca atare să trimit întregul pachetul înapoi la CCR și în paralel să sesiz Comisia de la Veneția.
După ce Curtea se va exprima asupra acestor chestiuni, voi face o nouă analiză a legilor și voi decide atunci dacă se impune o reexaminare“, a declarat Klaus Iohannis
Haideți să ne amintim cum am ajuns până aici. În toamna lui 2016 a fost campanie electorală pentru parlamentare și PSD a îmbrobodid poporul cu un program numai lapte și miere și au câștigat alegerile, dar a urmat cu totul și cu totul altceva. A început asaltul asupra justiției din partea PSD.
Atunci, la începutul lui 2017, au venit cu acea infamă OUG 13. Acea ordonanță am reușit să o oprim împreună. Sute de mii de români de bună credință au protestat atunci în stradă.
Procedura originală, graba lipsită de orice justificare și modul autoritar în care s-au desfășurat dezbaterile parlamentare au determinat în final foarte multă neîncredere.
Într-o democrație autentică, separația puterilor în stat înseamnă colaborare constructivă, respect între instituții,echilibrul și controlul reciproc între acestea. Legile justiției au un rol important. Au fost adoptate într-o săptămână. A fost nevoie de patru luni și trei decizii ale CCR pentru a le îndrepta. Toată lumea ar fi câștigat dacă erau bine dezbătute.
Constat că cele 3 legi nu sunt deplin adecvate nici cadrului constituțional intern, nici standardelor eurpene în materie.
Prevederi din Legea privind statutul judecătorilor au fost declarate neconstituționale în 2 rânduri. Unele prevederi contravin în continuare Constituției.
Legea privind organizarea judiciară a venit deja la promulgare, dar încă mai ridică probleme. Noile reguli privind admiterea în magistratură aduc riscuri de blocare a sistemului de justiție. Au fost create noi structuri care pot timora magistrații.
Nici legea privind CSM nu are o redactare mai fericită. Instituie o segregare a garantului independenței justiției prin transferul masiv de la plenul CSM la secții, probabil după principlul „Divide et impera”.
Comisia de la Veneția a fost sesizată deja, la 26 martie, de Comisia de Monitorizare a Adunării Parlamentare a Consiliului Europei (APCE), la solicitarea PNL și a Forumului Judecătorilor.
Inițial, șeful statului declarase că nu va sesiza Comisia de la Veneția, fără a-și explica însă decizia.
Care sunt cele trei legi modificate de PSD – ALDE:
Legea 303/2004 privind statutul magistraților
Legea 317/2004 privind organizarea și funcționarea CSM
Cele două legi declarate constituționale se află la promulgare și nu există posibilitatea suspendării acestei proceduri. Conform Constituției, șeful statului este obligat să promulge o lege în termen de 10 zile de la primirea deciziei CCR, dacă a existat o sesizare și judecătorii Curții au considerat-o constituțională.
Etichete: ccr, comisia venetia, iohannis, legile justitiei, mobi
Legile Justiției din România – discutate la Bruxelles: Comisia Europeană cere României să ”regândească” măsurile privind independența sistemului judiciar
2.5.2018, 9:09 pm
Foarte corecta decizia presedintelui Iohannis.
Acum se va vedea daca CCR are demnitatea menirii sau e inrobita politic PSD
3.5.2018, 5:50 am
Domnule Dan T, este evident de multa vreme ca CCR nu prea are demnitatea ceruta de menirea sa si ca este controlata politic, fie si doar in parte, de PSD. Este vorba aici de soarta previzibila a unui system politic – cel romanesc – infestat de o gnadire de tip communist-mafiotic, propagate de urmasii celor care, formal, au pierdut puterea la Revolutie, dar, in fapt, si-au prelungit-o in plan politic si economic in unicul mod de actiune de care ei sunt capabili, modul mafiotic-partinic. Pe langa carentele de gandire cu adevarat democratica, avem de-a face, la acesti oameni si cu o pregatire in domeniul Dreptului ridicol de precara, din cauza decaderii inadmisibile a invatamantului superior din Romania.

References: CCR 
 CCR 
 articolul 1
 CCR 
 CCR 
 CSM 
 CSM 
 CSM

 CCR 
 CCR